*86. számú előterjesztés*

*Alpolgármester nyilatkozatának tudomásul vétele*

|  |
| --- |
| **Előterjesztő:** Dr. Bozsolik Róbert polgármester    **Készítette:** Kondriczné dr. Varga Erzsébet jegyző    **Törvényességi ellenőrzést végezte:** dr. Köbli Kata aljegyző |

**Tisztelt Képviselő- testület!**

A Kormány által kihirdetett veszélyhelyzetre tekintettel 2020. április 29.-én döntés született arról, hogy az önkormányzati képviselők tiszteletdíja 2020. május 1.-től a veszélyhelyzet fennállásának ideje alatt nem kerül kifizetésre.

Az alpolgármesterek tiszteletdíjáról külön önkormányzati határozatok rendelkeznek, esetükben a tiszteletdíj egészéről vagy egy részéről történtő lemondó nyilatkozat megtételére van lehetőség.

Kemény Lajos Alpolgármester Úr 2020. április 30. napján kelt nyilatkozatában a tiszteletdíjáról és a költségtérítéséről 2020.május 1-től 2020.augusztus 31-ig, illetve ha előbb bekövetkezne, a veszélyhelyzetről szóló Kormány rendelet hatályvesztésének napjáig lemondott.

Javasolom az határozati javaslat elfogadásával a nyilatkozat tudomásul vételét.

***H a t á r o z a t i j a v a s l a t :***

**Kemény Lajos alpolgármester nyilatkozatának tudomásul vételéről**

Bátaszék Város Önkormányzata Képviselő-testületének - a Kormány által a 40/2020. (III. 11.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere

Kemény Lajos alpolgármester 2020. április 30. napján tett nyilatkozatát, melyben a Magyarország helyi önkormányzatairól szóló 2011. évi CLXXXIX. törvény 80. § (2) bekezdésére figyelemmel a Kormány által a 40/2020. (III. 11.) Korm. rendelettel kihirdetett veszélyhelyzetre tekintettel a 233/2019. (X. 22.) önk.-i határozattal megállapított tiszteletdíja teljes összegéről, azaz bruttó 100.000.- Ft-ról, valamint a 234/2020. (X. 22.) önk.-i határozattal megállapított költségtérítése teljes összegéről, azaz bruttó 15.000.- Ft-ról 2020. május 1. napjától a 40/2020. (III. 11.) Korm. rendelet hatályvesztésének napjáig, de legkésőbb 2020. augusztus 31. napjáig lemond, tudomásul veszi.

*Határidő:* azonnal

*Felelős:* Dr. Bozsolik Róbert polgármester

*Határozatról értesül:* Kemény Lajos

Bátaszéki KÖH pénzügyi iroda

Bátaszéki KÖH városüz.-i iroda